Hän on myös osallistunut monta kertaa Norjan euroviisukarsintaan, Melodi Grand Prixiin. Hän on voittanut kilpailun neljä kertaa, saman verran kuin toinen norjalainen laulaja, Jahn Teigen. Hän on edustanut Norjaa Euroviisuissa kolme kertaa: 1965, 1967 ja 1969. Hän on julkaissut useita albumeja ja singlejä, joista erityisen tunnettuja ovat esimerkiksi "Ein student aus Uppsala", Oj, oj, oj, så glad jeg skal bli ", "Nordlandsnetter", "Hjem", "En sommer er over", "Nå og for alltid", "Liver er herlig" ja "Karusell". Sparboe on menestynyt myös ulkomailla, esimerkiksi Saksassa ja Ruotsissa. Lisäksi hänellä on ollut useita suurempia ja pienempiä rooleja norjalaisessa teatterissa, kabareessa, elokuvissa ja televisiossa.